**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos „Versmės“ specialiosios mokyklos-darželio pavadinimo pakeitimo IR NUOSTATŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – įgyvendinti Klaipėdos miesto savivaldybės bendrojo ugdymo mokyklų tinklo pertvarkos 2012–2015 metų bendrojo plano priemones teisės aktų nustatyta tvarka.

Tikslas – siekti aukštesnės ugdymo kokybės. Uždavinys – įteisinti Klaipėdos lopšelio-darželio „Versmė“ pavadinimą ir vykdomas ugdymo programas.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas, vadovaujantis Klaipėdos miesto savivaldybės bendrojo ugdymo mokyklų tinklo pertvarkos 2012-2015 metų bendrojo plano, patvirtinto Klaipėdos miesto savivaldybės tarybos 2012 m. sausio 26 d. sprendimu Nr. T2-1 (Klaipėdos miesto savivaldybės tarybos 2014 m. vasario 27 d. sprendimo Nr. T2-31 redakcija), 1 priedo 3.3 punktu. Klaipėdos „Versmės“ specialiojoje mokykloje-darželyje struktūros pertvarkymas, nepriimant mokinių į pradines klases, pradėtas 2011–2012 m. m. Nuo 2014-2015 m. m. mokykla-darželis tampa ikimokyklinio ugdymo įstaiga, kurioje bus vykdomos specialiųjų poreikių vaikams pritaikytos ikimokyklinio ir priešmokyklinio ugdymo programos. Mokyklos bendruomenės pageidavimu specialiąją įstaigos paskirtį apibūdinantys žodžiai pavadinime nebus vartojami.

Vadovaujantis lietuvos Respublikos civilinio kodekso 2.43 straipsnio 1 dalimi apie Klaipėdos „Versmės“ specialiosios mokyklos-darželio pavadinimo pakeitimą viešai vieną kartą bus pranešta Klaipėdos miesto dienraštyje.

Šiuo sprendimo projektu teikiami Klaipėdos lopšelio-darželio „Versmė“ nuostatai paruošti vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

**3. Kokių rezultatų laukiama.**

Šiuo sprendimo projektu bus įteisintas Klaipėdos lopšelio-darželio „Versmė“ pavadinimas ir patvirtinti įstaigos nuostatai.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų nereikia, nes įstaiga iš jai skirtų lėšų padengs išlaidas, susijusias su pavadinimo pakeitimu ir nuostatų įregistravimu.

**7. Galimos teigiamos ar neigiamos sprendimo priėmimo pasekmės.**

Šio sprendimo projekto teigiamos pasekmės: bus planingai įgyvendinamas Klaipėdos miesto bendrojo ugdymo mokyklų tinklo pertvarkos planas; bus įteisintas Klaipėdos lopšelio-darželio „Versmė“ pavadinimas ir jame vykdomos programos; bus užtikrinama specialiųjų poreikių vaikų ugdymo kokybė ir programų įvairovė.

Neigiamų pasekmių nenumatoma.

**PRIDEDAMA:**

1. Teisės aktų, nurodytų sprendimo projekto įžangoje, išrašai, 2 lapai.
2. Klaipėdos miesto savivaldybės administracijos direktoriaus 2010 m. spalio 18 d. įsakymo Nr. AD1-1832 „Dėl Klaipėdos „Versmės“ specialiosios mokyklos-darželio nuostatų patvirtinimo“ kopija, 9 lapai.

Švietimo skyriaus vedėja Laima Prižgintienė